《次韵刘三秀才瑞香二首 其二》
宋代·华镇

玄机冥运依鸿濛，执规岁岁来司东。乘时剪裁驭大巧，梢头几度铺青红。

匡庐幽香谁见赏，直须为瑞芳华中。馀寒未尽已烂缦，似领千花修会同。

贵名旧尊木芍药，第品应许居上公。愿分灵根遍四海，充塞天地皆香风。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。